                                          
  

Anexa nr. 1 

  

la Hotărârea Consiliului Judeţean 

  
Bistriţa-Năsăud nr. 128 din 28.10.2015
REGULAMENT 
de organizare şi desfăşurare a concursului de proiecte de management la Centrul Judeţean pentru Cultură Bistriţa-Năsăud
CAPITOLUL I

Dispoziţii generale

ART. 1

 
Concursul de proiecte de management pentru Centrul Judeţean pentru Cultură Bistriţa-Năsăud, aflat în subordinea Consiliului Judeţean Bistriţa-Năsăud, denumită în continuare autoritatea, se organizează în conformitate cu prevederile Ordonanţei de urgenţă a Guvernului nr. 189/2008 privind managementul instituţiilor publice de cultură, aprobată cu modificări şi completări prin Legea nr. 269/2009, denumită în continuare ordonanţa de urgenţă, precum şi cu cele ale prezentului regulament.

ART. 2

  
Concursul de proiecte de management se desfăşoară conform următorului calendar, stabilit cu respectarea dispoziţiilor art.9 din ordonanţa de urgenţă:

a)   În data de 9 noiembrie 2015: - aducerea la cunoştinţa publică a condiţiilor de participare la concurs, caietului de obiective, bibliografiei, prezentului regulament, precum şi a datelor de depunere a mapelor de concurs, a proiectelor de management şi desfăşurarea etapelor concursului;

b) În termen de minim 21 zile calendaristice de la aducerea la cunoştinţă publică a prevederilor lit.a) - depunerea proiectelor de management de către candidaţi, respectiv până la data de 28 decembrie 2015, ora 16:00;   
c) În termen de 14 zile calendaristice de la depunerea proiectelor de management de către candidaţi, respectiv în data de 12 ianuarie 2016 - finalizarea analizei proiectelor de management. Nota obţinută în etapa prevăzută la art.6 alin.(2) lit.a) din  ordonanţa de urgenţă se aduce la cunoştinţa candidaţilor, în scris, în termen de 24 de ore de la încheierea analizei proiectelor de management, precum şi prin afişare la sediul Consiliului Judeţean Bistriţa-Năsăud şi al Centrului Judeţean pentru Cultură şi pe pagina de internet a instituţiei publice de cultură, după caz.
d) În termen de 24 ore de la afişarea rezultetelor analizei proiectelor de management - susţinerea proiectelor de management în cadrul interviului în data de 13 ianuarie 2016.
CAPITOLUL II

Organizarea şi funcţionarea comisiei de concurs

ART. 3

(1) Comisia de concurs, denumită în continuare Comisia, este alcătuită din:


1. Domnul Pugna Alexandru – vicepreşedinte al Consiliului Judeţean Bistriţa-Năsăud;

2. Domnul Cioarbă Teofil-Iulian – director executiv la Direcţia economică din cadrul Consiliului Judeţean Bistriţa-Năsăud;

3. Domnul Filip Vasile – profesor dr. Colegiul Naţional ”Liviu Rebreanu” Bistriţa;

4. Domnul Buzoianu Dumitru – compozitor, dirijor şi realizator emisiuni Radio-TV;

5. Domnul Păsat Alexandru – preşedintele Uniunii Artiştilor Plastici – Filiala Cluj – Bistriţa.


Secretari comisie:

1. Doamna Ceuca Gabriela-Adriana - şef serviciu la Serviciul coordonare instituţii subordonate, administrare patrimoniu, Direcţia economică, Consiliul Judeţean Bistriţa-Năsăud;


2. Doamna Pop Gabriela – inspector de specialitate la Serviciul buget,  taxe şi impozite, logistic, Direcţia economică, Consiliul Judeţean Bistriţa-Năsăud;

3. Domnul Popescu Geoff-Ghar Adrian – consilier juridic asistent la Compartimentul juridic contecios, Direcţia administraţie locală, Consiliul Judeţean Bistriţa-Năsăud;


4. Doamna Bulea Lavinia-Cristina – consilier asistent la Compartimentul resurse umane, Direcţia administraţie locală, Consiliul Judeţean Bistriţa-Năsăud.

(2) Comisia de contestaţii, este alcătuită din:

1. Doamna Beşa Carmen Simona – consilier superior la Serviciul coordonare instituţii subordonate, administrare patrimoniu, Direcția economică, Consiliul Judeţean Bistriţa-Năsăud;
2. Doamna Bugnar Daniela-Florina – șef serviciu la Serviciul buget, taxe şi impozite, logistic, Direcţia economică, Consiliul Judeţean Bistriţa-Năsăud.

Secretar comisie contestaţii:

Doamna Câmpan Aurora-Anca – inspector superior la Serviciul coordonare instituţii subordonate, administrare patrimoniu, Direcţia economică, Consiliul Judeţean Bistriţa-Năsăud.

ART. 4

(1) Comisia are următoarele atribuţii principale:

a) elimină din concurs proiectele de management care conţin informaţii privind identitatea autorului;

b) analizează proiectele de management depuse de candidaţi, acordând note pentru fiecare etapă a concursului;

c) stabileşte rezultatul concursului pe baza rezultatelor fiecărei etape;

(2) Comisia poate formula recomandări autorităţii privind durata contractului de management, în limitele prevăzute la art.11 alin.(2) lit.d) din ordonanţa de urgenţă, şi, după caz, privind conţinutul acestuia.

(3) Lucrările şi dezbaterile din cadrul Comisiei sunt confidenţiale.

ART. 5

(1) Secretariatul Comisiei este asigurat prin grija Compartimentului resurse umane din cadrul autorităţii.

(2) Secretariatul are următoarele atribuţii:

a) asigură condiţiile tehnico-organizatorice pentru desfăşurarea concursului;

b) verifică legalitatea şi conformitatea documentelor depuse de candidaţi;

c) elimină, pe bază de proces-verbal, mapele de concurs incomplete şi pe cele care conţin documente neconforme cu cerinţele din anunţul public şi îi anunţă pe candidaţii în cauză;

d) certifică pentru conformitatea cu originalul copiile actelor din dosarul de concurs, pe baza documentelor originale;

e) întocmeşte pentru membrii Comisiei declaraţiile de confidenţialitate;

f) transmite membrilor Comisiei proiectele de management ale candidaţilor cu dosare admise;

g) participă la şedinţele Comisiei, fără drept de vot;

h) consemnează în documente redactate la finele fiecărei etape nota fiecărui candidat;

i) aduce la cunoştinţa candidaţilor, în scris, nota obţinută în prima etapă, în termenul prevăzut la art.19 alin.(2) din ordonanţa de urgenţă - 24 de ore;

j) calculează nota fiecărui candidat şi redactează procesul-verbal al concursului, consemnând, după caz, recomandările Comisiei;

k) aduce la cunoştinţa candidaţilor, în scris, nota obţinută în prima etapă a concursului, în termenul prevăzut la art.19 alin.(2) din ordonanţa de urgenţă, - 24 de ore  şi asigură afişarea acesteia la sediul autorităţii, la sediul instituţiei, precum şi pe pagina de internet a acesteia, după caz;

l) aduce la cunoştinţa candidaţilor, în scris, rezultatul concursului, în termenul prevăzut la art.19 alin.(8) din ordonanţa de urgenţă - 24 de ore, şi asigură afişarea acestuia la sediul autorităţii, la sediul instituţiei, precum şi pe pagina de internet a autorităţii, după caz;

m) asigură aducerea la cunoştinţa publică a rezultatului final al concursului, a listei nominale a candidaţilor şi a altor informaţii de interes public, în termenul prevăzut la art.20 alin.(4) din ordonanţa de urgenţă – în termen de 24 de ore de la încheierea ultimei etape a concursului.
CAPITOLUL III

Analiza şi notarea proiectelor de management

Rezultatul concursului

ART. 6

(1) Membrii Comisiei studiază individual proiectele de management primite în format electronic şi/sau pe suport hârtie de la secretariat.

(2) Analiza şi notarea proiectelor de management se fac în baza criteriilor generale din caietul de obiective, prevăzute la art.12 alin.(1) din ordonanţa de urgenţă.

(3) Comisia îşi desfăşoară activitatea în şedinţe, organizate la sediul autorităţii, în cadrul cărora membrii acesteia:

a) analizează caietul de obiective şi stabilesc punctajul/grila de evaluare*2 pentru criteriile în baza cărora se notează proiectele de management şi interviul;

b) dezbat, analizează şi notează proiectele de management - pentru prima etapă a concursului;

c) acordă note pentru cea de-a doua etapă a concursului - susţinerea, în cadrul interviului, a proiectelor de management de către candidaţii admişi;

(4) Data, ordinea de zi şi locul de desfăşurare a şedinţelor sunt anunţate de către secretariat cu cel puţin 3 zile înainte de desfăşurarea acestora.

------------

*2 Secretariatul Comisiei poate înainta Comisiei propuneri privind ponderea fiecărui criteriu şi, după caz, a subcriteriilor acestora, astfel încât notarea să se realizeze prin acordarea unei aprecieri exacte pentru fiecare întrebare/răspuns.

ART. 7

(1) Notarea se face prin acordarea de către fiecare membru al Comisiei de note, de la 1 la 10, pentru fiecare etapă.

(2) Nota candidatului, acordată de fiecare membru, se calculează prin aplicarea formulei stabilite de Comisie în cadrul şedinţelor prevăzute la art.6 alin.(3).

(3) Rezultatul final al fiecărei candidaturi se calculează prin media aritmetică a notelor acordate candidatului de fiecare membru al Comisiei.

[Rezultatul final] = (nota 1 + nota 2 + nota 3 + nota 4 + nota 5) / 5

CAPITOLUL IV

Soluţionarea contestaţiilor

ART. 8

Candidaţii nemulţumiţi pot depune contestaţii asupra modului de respectare a procedurii privind organizarea şi desfăşurarea concursului, la preşedintele Consiliului Judeţean Bistriţa-Năsăud, în termen de 5 zile lucrătoare de la data aducerii la cunoştinţa candidaţilor a rezultatului concursului, conform art.20 alin.(2) din ordonanţa de urgenţă. 

ART. 9

(1) Contestaţiile se soluţionează în termenul prevăzut la art.20 alin.(3) din ordonanţa de urgenţă – 3 zile lucrătoare.

(2) Comisia de soluţionare a contestaţiilor este alcătuită din 3 membri, numiţi/desemnaţi cu respectarea dispoziţiilor art.2  din hotărâre.

CAPITOLUL V

 Art. 10. Criteriile generale din caietul de obiective, prevăzute la art.12 alin.(1) din ordonanţa de urgenţă şi grila de evaluare a cestora.

(1) Prin caietul de obiective, autoritatea solicită candidaţilor:

    a) analiza socioculturală a mediului în care îşi desfăşoară activitatea instituţia publică de cultură şi propuneri privind evoluţia acesteia în sistemul instituţional existent - 1 punct.

    b) analiza activităţii instituţiei publice de cultură şi, în funcţie de specific, propuneri privind îmbunătăţirea acestei - 2,5 puncte.

    c) analiza organizării instituţiei publice de cultură şi propuneri de reorganizare şi/sau restructurare, după caz - 1 punct.

    d) analiza situaţiei economico-financiare a instituţiei publice de cultură - 1,5 puncte.

    e) strategia, programele şi planul de acţiune pentru îndeplinirea misiunii specifice a instituţiei publice de cultură, conform sarcinilor şi obiectivelor formulate de autoritate - 2,5 puncte.

    f) f) o previziune a evoluţiei economico-financiare a instituţiei publice de cultură, cu o estimare a resurselor financiare spre a fi alocate de către autoritate, precum şi a veniturilor instituţiilor ce pot fi atrase din alte surse -  2 puncte.

